Univerzitet u Bostonu
Univerzitet u Bostonu (skr. BU) je privatni, istraživački univerzitet sa sjedištem u Bostonu, američkoj saveznoj državi Massachusetts. Osnovan je 1839. godine i djeluje kao nepristrasna institucija iako je kroz svoju historiju povezan sa Ujedinjenom metodističkom crkvom. Na univerzitetu je zaposleno više od 3.800 članova akademskog osoblja a prema podacima iz 2014. godine na njemu studira više od 33.000 studenata i predstavlja jednog od najvećih bostonskih poslodavaca. Nudi različite stepene diploma, od dodiplomskih do doktorskih, na ukupno 18 škola i fakulteta raspoređenih u dva urbana kampusa. Glavni kampus se nalazi duž rijeke Charles u bostonskim predgrađima Fenway-Kenmore i Allston, dok se medicinski kampus ovog univerziteta nalazi također u bostonskom predgrađu South End. Univerzitet ima i 75 studijskih programa u instranstvu, u više od 33 gradova u više od dvadeset zemalja svijeta.